CELEX: 22017D2129
Language: et
Date: 2016-06-03 00:00:00
Title: EMP ühiskomitee otsus nr 111/2016, 3. juuni 2016, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/2129]

23.11.2017   
               
               
                  ET
               
               
                  Euroopa Liidu Teataja
               
               
                  L 308/12
               
            EMP ÜHISKOMITEE OTSUS
      nr 111/2016,
      3. juuni 2016,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/2129]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida komisjoni 25. juuni 2015. aasta määrus (EL) 2015/1005, millega muudetakse määrust (EÜ) nr 1881/2006 seoses teatavates toiduainetes sisalduva plii piirnormidega (1).
               
            
                  (2)
               
               
                  EMP lepingusse tuleb inkorporeerida komisjoni 25. juuni 2015. aasta määrus (EL) 2015/1006, millega muudetakse määrust (EÜ) nr 1881/2006 seoses toiduainetes sisalduva anorgaanilise arseeni piirnormidega (2).
               
            
                  (3)
               
               
                  Käesolevas otsuses käsitletakse toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XII peatüki punkti 54zzzz (komisjoni määrus (EÜ) nr 1881/2006) lisatakse järgmine taane:
      
                  „—
               
               
                  
                     32015 R 1005: komisjoni määrus (EL) 2015/1005, 25. juuni 2015 (ELT L 161, 26.6.2015, lk 9),
               
            
                  —
               
               
                  
                     32015 R 1006: komisjoni määrus (EL) 2015/1006, 25. juuni 2015 (ELT L 161, 26.6.2015, lk 14).“
               
            Artikkel 2
      Määruste (EL) 2015/1005 ja (EL) 2015/1006 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 4. juunil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 3. juuni 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 161, 26.6.2015, lk 9.
      
         (2)  ELT L 161, 26.6.2015, lk 14.
      
         (*1)  Põhiseadusest tulenevaid nõudeid ei ole nimetatud.